รัฐบาลไทย-ข่าวทำเนียบรัฐบาล-ก.พาณิชย์ แจงกรณีข้อสังเกตล้งเอาเปรียบชาวสวนลำไย สั่งการสำนักงานพาณิชย์จังหวัดจันทบุรี ลงพื้นที่ตรวจสอบข้อเท็จจริงและดำเนินการแก้ไขปัญหาที่เกิดขึ้น
วันจันทร์ที่ 8 กุมภาพันธ์ 2564
ก.พาณิชย์ แจงกรณีข้อสังเกตล้งเอาเปรียบชาวสวนลําไย สั่งการสํานักงานพาณิชย์จังหวัดจันทบุรี ลงพื้นที่ตรวจสอบข้อเท็จจริงและดําเนินการแก้ไขปัญหาที่เกิดขึ้น
กระทรวงพาณิชย์ แจงกรณีข้อสังเกตล้งเอาเปรียบชาวสวนลําไย สั่งการสํานักงานพาณิชย์จังหวัดจันทบุรี ลงพื้นที่ตรวจสอบข้อเท็จจริงและดําเนินการแก้ไขปัญหาที่เกิดขึ้น
เมื่อวันที่ 4 ก.พ. 64 นายบุณยฤทธิ์ กัลยาณมิตร ปลัดกระทรวงพาณิชย์ ชี้แจงกรณีมีการเผยแพร่ข้อมูลผ่านทางเฟซบุ๊กระบุข้อสังเกตล้งเอาเปรียบชาวสวนลําไยว่า พฤติการณ์ของล้งในประเด็นการกําหนดระดับคุณภาพ ปรับลดราคาซื้อ และการไม่เข้าเก็บลําไยตามสัญญา ที่ปรากฏตามข่าว อาจเข้าข่ายการกระทําความผิดตาม พ.ร.บ.การแข่งขันทางการค้า พ.ศ. 2560 ซึ่งมีโทษทั้งจําคุกและปรับ โดยคณะกรรมการการแข่งขันทางการค้า ได้มีประกาศเรื่อง แนวทางการพิจารณาการปฏิบัติทางการค้าที่ไม่เป็นธรรม และการกระทําอันเป็นการผูกขาดหรือลดการแข่งขัน หรือจํากัดการแข่งขันในการประกอบธุรกิจรับซื้อผลไม้ ลงวันที่ 23 กรกฎาคม พ.ศ. 2563 ซึ่งการปฏิบัติทางการค้าของผู้รับซื้อผลไม้ที่อาจเข้าข่ายเป็นพฤติกรรมที่มิใช่การประกอบธุรกิจที่เสรีและเป็นธรรมอันเป็นผลให้เกิดความเสียหายแก่เกษตรกร มีแนวทางในการพิจารณา ดังนี้
มีการกําหนดหรือปรับลดราคารับซื้อ หรือกําหนดเงื่อนไขใดๆ ไม่ว่าทางตรงหรือทางอ้อมภายหลังการทําสัญญา ซึ่งส่งผลต่อการปรับลดราคารับซื้ออย่างไม่เป็นธรรม ทั้งการปรับลดราคารับซื้อผลไม้ให้แตกต่างจากที่กําหนดไว้ในสัญญาโดยไม่มีเหตุผลอันสมควร การกําหนดระดับคุณภาพ (เกรด) ของผลไม้หรือเงื่อนไขอื่นใดอย่างไม่เป็นธรรม ในขณะที่เก็บผลไม้หรือภายหลังเข้าเก็บผลไม้ เช่น ขนาดของผล ลักษณะของผล หรือสีของเปลือก เป็นต้น ให้ต่ํากว่าความเป็นจริงและแตกต่างจากมาตรฐานที่กําหนดเพื่อการปรับลดราคารับซื้อให้แตกต่างจากที่กําหนดไว้ในสัญญา
มีการปฏิบัติทางการค้าที่ไม่เป็นธรรม โดยชะลอการเข้าเก็บผลไม้ให้แตกต่างจากเวลาที่กําหนดไว้ในสัญญา โดยไม่มีเหตุผลอันสมควร การเก็บผลไม้ไม่ครบตามจํานวนที่ตกลงไว้ในสัญญา หรือเลือกเก็บผลไม้บางสวนในกรณีที่มีการทําสัญญารับซื้อแบบเหมาสวน ซึ่งส่งผลให้เกษตรกรไม่สามารถขายผลไม้ให้ผู้รับซื้อรายอื่นได้หรือขายได้ในราคาที่ลดลง ซึ่งเกษตรกรผู้เสียหายสามารถร้องเรียนแจ้งข้อเท็จจริงและรายละเอียดของการกระทําความผิดได้ที่สํานักงานคณะกรรมการการแข่งขันทางการค้า โดยผู้ที่กระทําความผิดในลักษณะดังกล่าว ต้องระวางโทษต้องชําระค่าปรับทางปกครอง ในอัตราไม่เกิน ร้อยละ 10 ของรายได้ในปีที่กระทําความผิดในกรณีที่เป็นการกระทําความผิดในปีแรกของการประกอบธุรกิจ ให้ชําระค่าปรับทางปกครองในอัตราไม่เกิน 1 ล้านบาท
สําหรับพฤติกรรมการเอาเปรียบด้านน้ําหนักสินค้า หรือใช้กลวิธีในการเอาเปรียบเกษตรกรผู้ขายสินค้า ซึ่งเข้าข่ายการกระทําความผิดตาม พ.ร.บ.มาตราชั่งตวงวัด พ.ศ. 2542 ต้องระวางโทษจําคุกไม่เกิน 7 ปี หรือปรับไม่เกิน 280,000 บาท
นอกจากนี้ หากผู้รับซื้อไม่ปิดป้าย แสดงราคารับซื้อให้เกษตรกรได้รับทราบเพื่อตัดสินใจก่อนการขาย หรือรับซื้อไม่ตรงกับราคาที่แสดง รวมถึงมีพฤติกรรมจงใจที่จะทําให้ราคาต่ําเกินสมควร หรือสูงเกินสมควร หรือทําให้เกิดความปั่นป่วนซึ่งราคา ซึ่งเข้าข่ายการกระทําความผิดตามพระราชบัญญัติว่าด้วยราคาสินค้าและบริการ พ.ศ. 2542 โดยมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
ทั้งนี้ ก.พาณิชย์ ได้สั่งการสํานักงานพาณิชย์จังหวัดจันทบุรี เร่งลงพื้นที่ตรวจสอบข้อเท็จจริงและดําเนินการแก้ไขปัญหาที่เกิดขึ้น รวมทั้งประสานหน่วยงาน ก.เกษตรฯ ดําเนินการด้านการรับรองมาตรฐานล้งด้วยอีกทางหนึ่ง นอกจากนี้ได้มอบหมายกรมการค้าภายในประสานผู้ส่งออกเตรียมความพร้อมเข้ารับซื้อลําไยในกรณีที่เกษตรกรถูกกดราคารับซื้อหรือถูกล้งปฏิเสธการรับซื้อตามสัญญาซื้อขายที่ทําไว้ จึงขอประชาสัมพันธ์ให้ทราบทั่วกันว่า หากมีผู้พบเห็นพฤติกรรมของล้งตามที่กล่าว สามารถร้องเรียนได้ทางสายด่วน 1569 หรือร้องเรียนได้โดยตรง ณ สํานักงานพาณิชย์จังหวัดทุกจังหวัด จะจัดส่งเจ้าหน้าที่ออกไปตรวจสอบและดําเนินการตามกฎหมายทันที
--------------------